Kārlis Kalve

Kārlis Kalve ( — ) bija latviešu gleznotājs, gleznotāja Pētera Kalves brālis.

 Biogrāfija 
Kārlis Kalve dzimis Trepes pagasta Andrānu Kaļvos 1877. gada 1. augustā zemnieku ģimenē. Profesionālo izglītību ieguvis Štiglica Centrālajā tehniskās zīmēšanas skolā Pēterburgā, ko nav pabeidzis finansiālu apsvērumu dēļ. Vēlākos gados privāti studējis pie gleznotāja Konstantīna Križicka. Vasarās Krievijā no Melnās jūras līdz Lādogas ezeram strādājis dažādus gadījuma darbus, pārdodot arī savas gleznas. Dzīvodams grūtos materiālos apstākļos, saslimis ar tuberkulozi. Miris savās mājās Kaļvos 1903. gada 19. septembrī, apbedīts Dreimaņu kapsētā pie Krustpils.Red. Vilsons, A. Māksla un arhitektūra biogrāfijās 2. Rīga:Latvijas enciklopēdija, 1996. 6.lpp.

 Mākslinieciskā darbība 
Bijis spilgts gadsimtu mijas ainavu glezniecības kopējs. Mākslinieka darbi Latvijā ir saglabājušies samērā maz. Kopumā uzgleznojis vairākus simtus gleznu — eļļas glezniecības darbu, pasteļu un zīmējumu, no kuriem lielākā daļa palikusi Krievijā.Brīvā Daugava

 Izstādes 
Atceres izstāde māksliniekam un viņa brālim Pēterim Kalvem tika sarīkota 1982. gadā Jēkabpilī.

 Darbi 

 Ārējās saites 
 Darbi
 www.bdaugava.lv

 Atsauces 

Kategorija:1877. gadā dzimušie
Kategorija:1903. gadā mirušie
Kategorija:Latvijas mākslinieki
Kategorija:Latvijas gleznotāji
Kategorija:Latviešu mākslinieki